**Eu sunt**

*Dan Lazarescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eu sunt,

Dar nu-s decât o jumătate

Dintr-un întreg

Din care când lipseşti

E-atât de frig

E-aşa singurătate...

Prin vene-mi curge dor

Când tu nu eşti.

Tu eşti,

Dar nu eşti un întreg,

Eşti jumătate

Din aripile dragostei ce zboară

Numai atunci

Când visurile noastre toate

Dansează lent, în paşi de vals,

La ceas de seară.

Suntem,

Dar ne topim de neiubire

Când nu ne ţinem inimile

Strânse-n braţe.

Suntem,

Ca de-un narcotic,

Dependenţi de fericire.

Parcă ne-am fi-ncurcat,

Definitiv,

Fiinţele-ntr-o viaţă.